《千夫长梁侯寿诗》
元代·苏天爵

皇有中夏，戡定南土。猛将如云，奋厥才武。于时梁侯，旅力方刚。

奋甲执殳，从征遐荒。岭峤海壖，蝮虺瘴雾。出入廿年，王事劳苦。

嗟尔师旅，以杀为嬉。梁侯姁姁，抚宁遗黎。天相其德，受福不那。

黄发归休，子孙孔多。伯也总戎，于江于汉。仲也在廷，执法侃侃。

皇锡封命，宠予褒嘉。酒醴维醹，往告于家。周有方叔，汉有充国。

征罔不服，谋罔不克。维今南疆，猺人猖狂。思得虎臣，往斧其肮。

盍即老成，爰咨爰度。我武惟皇，九宇式廓。

作者简介：苏天爵（1294年-1352年），字伯修，号滋溪先生，真定（今河北省石家庄市正定县）人，元代文学家，史学家、理学家。岭北行省左右司郎中苏志道之子，至元三十一年（1294年）出生于一个世代为学，藏书万卷的望族。少从安熙学，为国子学生，得吴澄、虞集、齐履谦先后为之师。延祐四年（1317年）参加国子学生公试，名列第一。释褐授大都路蓟州判官。至正十二年（1352年），江淮红巾军起义，奉命参政江淮行省，总兵于饶、信。卒于军中，年五十九岁。